text: 400 job skal væk i Haderslev
  15 oktober 2010 kl. 06.07
  Byrådet i Haderslev har - i enighed - vedtaget at spare 120 millioner kroner på næste års budget. Det betyder, at ca. 400 kommunale jobs skal væk.
  Haderslev er presset, konstateter borgmester Jens Christian Gjesing (S), så han er glad for, at det er et enigt byråd, som står bag budgettet.
  - Budgettet skal skabe bedre balance i økonomien over de næste par år, noterer borgmesteren.
  
  Sparer 4 procent
  Skatteprocenten røres ikke. I 2010 skal Haderslev Kommune spare 120 mio. kr., stigenden til 186 mio. kr. om fire år. 
  Kommunens driftsbudget er på over 3 milliarder kroner, så besparelsen udgør fire procent. Besparelserne skal findes på alle områder. 
  Kommunen er igang med at skære ned på personalet. Ca. 200 skal fyres, mens resten af jobbene vil blive nedlagt, når de ansatte går på pension, flytter - eller fratræder frivilligt.
  